ડાંગ-આહવા પંથકમાં પણ કવોરી ચલાવતા ઇસમો એ ઉપાડો લીધો હતો પરંતુ આવા ઇસમોને ત્યાંના જીલ્લા કલેકટરે તરત જ એકશન લઇને ઠેકાણે પાડી દીધા છે વિગતો મુજબ વધઇ તાલુકાના કુકડનખી અને બારખાદીયા ગામે રાજકીય વગ ધરાવતા ઇસમો દ્વારા છેલ્લા કેટલાક સમયથી કવોરી ચલાવવામાં આવતી હતી અને ગેરકાયદે પથ્થરો તોડીને કવોરી દ્વારા લાખ્ખો રૂપિયાનો વેપલો કરવામાં આવી રહ્યો હતો અને પર્યાવરણના કાયદાનું ઉલ્લંઘન કરી રાજકીય વગ ધરાવતા ઇસમો બેફામ બન્યા હતા અહીં કવોરી અને રેતી ખનન અંગે ગેરકાયદે વેપલાની ફરીયાદો વધતાં આખરે ડાંગ જિલ્લા પ્રાંત અધિકારી જાતે જ સ્થળ ઉપર પહોંચ્યા હતા અને કવોરીની મશીનરી જપ્ત કરીને સીલ કરી દીધી હતી.